b'\n_START_ARTICLE_\nV\xc3\xa4h\xc3\xa4 Valkeaj\xc3\xa4rvi (J\xc3\xa4ms\xc3\xa4)\n_START_SECTION_\nMaantietoa\n_START_PARAGRAPH_\nJ\xc3\xa4rven pinta-ala on 11,7 hehtaaria ja se on 850 metri\xc3\xa4 pitk\xc3\xa4 ja 300 metri\xc3\xa4 leve\xc3\xa4. J\xc3\xa4rven etel\xc3\xa4p\xc3\xa4\xc3\xa4ss\xc3\xa4 on kallioinen niemi, joka jakaa j\xc3\xa4rven etel\xc3\xa4osan kahdeksi lahdeksi. J\xc3\xa4rven it\xc3\xa4rannan rantaveteen laskee suoraan korkean m\xc3\xa4en rinteet. M\xc3\xa4ki kohoaa 40 metri\xc3\xa4 j\xc3\xa4rven vedenpintaa korkeammalle. J\xc3\xa4rvi on luodattu ja siit\xc3\xa4 on julkaistu syvyyskartat. J\xc3\xa4rven tilavuudeksi on saatu 331\xc2\xa0100 kuutiometri\xc3\xa4 eli 0,331 miljoonaa kuutiometri\xc3\xa4. Sen keskisyvyys on 2,8 metri\xc3\xa4 ja suurin syvyys on 9,5 metri\xc3\xa4. Syvin kohta sijaitsee j\xc3\xa4rven ainoassa syv\xc3\xa4nteess\xc3\xa4 j\xc3\xa4rven keskikohdassa. J\xc3\xa4rvell\xc3\xa4 ei ole kartan mukaan saaria. Sen rantaviivan pituus on 2,3 kilometri\xc3\xa4 ja sen rannat ovat mets\xc3\xa4maata. J\xc3\xa4rven luoteisrannalla Valkeaj\xc3\xa4rven v\xc3\xa4lisell\xc3\xa4 kannaksella ja siin\xc3\xa4 kulkevan valtatien 9 varrella on vuosikausia sijainnut lev\xc3\xa4hdysalue ja kioski. J\xc3\xa4rven pohjoisosan rannoille on rakennettu kolme vapaa-ajan asuntoa. Niille tulee tiet valtatielt\xc3\xa4.\n_START_SECTION_\nVesist\xc3\xb6suhteet\n_START_PARAGRAPH_\nJ\xc3\xa4rvi sijaitsee Kokem\xc3\xa4enjoen vesist\xc3\xb6ss\xc3\xa4 (vesist\xc3\xb6aluetunnus 35) L\xc3\xa4ngelm\xc3\xa4veden ja Hauhon reittien valuma-alueella (35.7) L\xc3\xa4ngelm\xc3\xa4veden alueeseen (35.72), jonka Koljonsel\xc3\xa4n alueeseen (35.722) se kuuluu. J\xc3\xa4rven vedenpinnan korkeus on 115,7 metri\xc3\xa4 mpy. Siihen on johdettu yksi kaivettu ojia lounaasta p\xc3\xa4in. J\xc3\xa4rven lounaisp\xc3\xa4\xc3\xa4h\xc3\xa4n aivan luusuan viereen laskee kaakosta p\xc3\xa4in Kankij\xc3\xa4rven laskuoja. Kapean kannaksen yli ja valtatien ali laskee Valkeaj\xc3\xa4rven 40 metri\xc3\xa4 pitk\xc3\xa4 laskuoja. V\xc3\xa4h\xc3\xa4 Valkeaj\xc3\xa4rvi laske Karttianj\xc3\xa4rveen, joka kuuluu samalle vesireitille, jonka muodostuu per\xc3\xa4kk\xc3\xa4isten j\xc3\xa4rvien ketjusta: Valkeaj\xc3\xa4rvi, V\xc3\xa4h\xc3\xa4 Valkeaj\xc3\xa4rvi, Karttianj\xc3\xa4rvi, Liivesj\xc3\xa4rvi, Sulunj\xc3\xa4rvi, mik\xc3\xa4 laskee lopuksi Koljonsel\xc3\xa4n S\xc3\xa4kin Oinaspohjan lahteen.\n_START_SECTION_\nHistoriaa\n_START_PARAGRAPH_\nVuoden 1965 peruskartassa j\xc3\xa4rvi oli autio ja sen luoteisrantaa pitkin kulki valtatie 9. Valtatielle on merkitty tienlevennys j\xc3\xa4rven kohdalle vuoden 1981 karttaan ja seuravvaan karttaan vuodelta 1987 on levennykselle merkitty kioski. Pohjoisosan m\xc3\xb6kkej\xc3\xa4 ei n\xc3\xa4y viel\xc3\xa4 vuoden 1987 kartassa.'